Kazda, Radovan, poslanec NR SR (2021-06-24):
Ďakujem. Vážené panie poslankyne, vážení páni poslanci, vážený pán minister, pán spravodajca, budem v podstate veľmi stručný. Veľmi oceňujem túto pripravenú normu, naozaj sme si ju podrobne naštudovali, nemám ani ja zásadné nejaké výhrady tam, nevidel som tam, hovorím, že, preto hovorím, že nemám, lebo tak naozaj sa venujem odpadovému hospodárstvu už veľmi dlho. Domnievam sa však, že mali by sme využiť tento priestor, keď otvárame novelu zákona o odpadoch ešte možno na nejaké doplňujúce úpravy, resp. možno na nejaké pozmeňujúce návrhy a vylepšujúce ešte, otvárajúce možno aj nejaké ďalšie, ďalšie problematiky. Napadá mi v tomto momente jeden problém, ktorý sa týka organizácie zodpovednosti výrobcov pre elektroodpad, teda nie obaly a nie obaly ani tých ďalších, ale elektroodpad, ktorí musia plniť ciele, ciele proste vyzbierania elektroodpadu, ale musia ich plniť napriek tomu, že teda približne podľa teda ich odhadov, približne k 30 % toho elektroodpadu sa nevedia dostať, lebo niekoľko tisíc tom končí u... napríklad na šrotoviskách a ďalšie končia napríklad u nejakých rôznych zberačov a na ďalších, na ďalších miestach, kde vlastne nevedia sa oni ako priemysel, ako tí výrobcovia k tomu dostať, takže toto chcem len tak jemne avizovať, že by som veľmi rád predložil možno nejaký pozmeňujúci návrh v tejto veci, kde by sme upresnili, upresnili to plnenie týchto cieľov. Napadá mi ešte v tejto súvislosti ďalšia vec a to my sme v roku 2020 na jeseň schválili novelu zákona o odpadoch, kedy teda prešla v skrátenom legislatívnom konaní. Ja som to už vtedy trošku kritizoval, že si myslím, že teda to nebolo celkom správne, dala to do toho skráteného konania, aj keď samotný predmet je v poriadku, to sme mohli naozaj veľmi dobre prediskutovať. V dôsledku toho skráteného konania sa tam dostalo to také opatrenie o tzv. oprávnených ekonomických nákladoch pre organizácie zodpovednosti výrobcov pre obaly a neobaly, išlo v podstate, ktoré viedlo potom k vydaniu takzvanej, nazvem to, že cenovej vyhlášky k fixnému regulovaniu cien, zvýšeniu cien za, za triedený zber, skokovému zvýšeniu cien za triedený zber, a ministerstvo životného prostredia argumentovalo tým, že teda situácia je veľmi zlá v oblasti triedeného zberu a treba zvýšiť tieto, zvýšiť to triedenie zberu obalov. No za ten polrok približne, čo to beží, táto, táto toto opatrenie, tak ako som sa aj pýtal teraz na trhu, tak som zistil, že naozaj viedlo to k tomu zvýšeniu finančných prostriedkov do systému, ale zatiaľ nie je, nie je evidovaný vôbec žiadny nejaký nárast zvýšenia triedenia, čiže zdá sa mi, teda že toto opatrenie bolo, bolo kontraproduktívne, že neviedlo vôbec k želanému výsledku, teda k výsledku, aký si želalo ministerstvo životného prostredia. Samozrejme, bude si to žiadať ešte čas vyhodnotiť to, že či naozaj to obrovské zvýšenie tých finančných prostriedkov, ktoré sa dosiahlo takouto fixnou reguláciou cien a zvýšeniu cien, že či to viedlo, ale zatiaľ teda sa neukazuje, že by ten systém nejakým spôsobom zareagoval, čiže viedlo to len k tomu, že vlastne zdraželo, zdraželi tie, celý, celá táto služba. Toľko asi také tie dve veci, ktoré mi napadli. Počul som od pána spravodajcu, teda že výbory to majú prerokovať do septembra, to ma teda potešilo, teda predpokladám, že bude to druhé čítanie asi až v septembri. To považujem za veľmi dobrú správu, lebo teraz idú, predsa len idú prázdniny a vytvoríme si presne ten čas, kedy si budeme môcť ešte sadnúť a sprecizovať niektoré veci a možno aj teda doplniť nejaké takéto jednoduché v podstate aplikačné veci, ktoré, ktoré sú tam potrebné doplniť, prípadne odstrániť veci, ktoré nefungujú. Zároveň by som chcel požiadať ešte na záver pána spravodajcu o zaradenie tohto návrhu aj na program rokovania hospodárskeho výboru, výboru pre hospodárske záležitosti. Odpadové hospodárstvo je také, je to proste segment, ktorý, ktorý patrí aj životnému prostrediu, aj hospodárstvu. Je to naozaj veľký segment trhu, je to, je tam veľmi veľa podnikateľov. Tie regulácie, ktoré vyplývajú z odpadovej legislatívy, sa dotýkajú naozaj veľmi veľkého obsa... množstva priamo zúčastnených podnikateľov a obrovského počtu podnikateľov, ktorí musia potom platiť ten systém, preto by som bol rád a týmto zároveň teda žiadam pána spravodajcu, aby bolo zaradené aj na rokovanie hospodárskeho výboru. Takže ďakujem veľmi pekne aj za tú potešujúcu správu, že to pôjde až v septembri, a pevne verím, že v septembri, do septembra sa nám podarí ešte niečo aj sprecizovať. Ďakujem.